alexandrainst/scandi-wiki huggingface dataset:
Omega Centauri

Omega Centauri eller NGC 5139 er ein rundt 12 milliardar år gamal kulehop som ligg rundt 17 000 lysår unna jorda i stjernebiletet Kentauren.

I 2008 blei det av eit lag som hadde bruka Hubble-teleskopet og Gemini-observatoriet til observasjonar rapportert om ei mogleg oppdaging av eit mellomstort svart hòl i Omega Centauri. Det svarte hòlet har ein estimert masse på 40 000 solmassar, og ein antek at det finst av di stjernene nærare midten av hopen fer fortare rundt enn dei lengre ut. Astronomane har likevel eit par andre scenario som kan forklara dei uventa rørslene.

Det har lenge blitt spekulert i om at Omega Centauri kan vera kjernen til ein dverggalakse som har mista mesteparten av stjernene sine for lenge sidan.

Kjelder 

Kentauren
NGC-objekt
Kulehopar
Kompostmaur

Kompostmaur (Hypoponera punctatissima) er ein maurart som finst over store delar av verda, ofte i tilknytnad til menneske.

Levesett 
Kompostmauren er varmekjær, og finst helst innandørs i hus, bakeri, drivhus eller liknande. Utandørsbestandar heldt seg helst til komposthaugar eller sagflis.

Ein reknar med at kompostmauren sitt opphav ligg i Middelhavsområdet. Arten har derifrå spreidd seg til heile Europa og saman med menneske til tropiske og subtropiske delar av verda. I Noreg er han registrert i Lysaker i Akershus og ved Bergandammen i Vestfold.

Kjelde 
 Kvamme, Torstein: Atlas of the Formicidae of Norway i Insecta Norvegiae, 1982

Maur
I Feel Fine

«I Feel Fine» er ein riff-driven rockesong, hovudsakleg skriven av John Lennon, men kreditert til Lennon/McCartney. Han vart gjeven ut i 1964 av The Beatles som den åttande singelen deira i Storbritannia. Songen nådde toppen av salslista den 12. desember same året og erstatta The Rolling Stones sin «Little Red Rooster». Han låg på toppen av lista i fem veker. B-sida til singelen var «She's A Woman». Songen nådde òg toppen av den amerikanske Billboard Hot 100 seint i 1964. I Noreg gjekk songen inn på VG-lista i midten av desember 1964 og låg på førsteplassen i heile seks veker. Totalt låg han 11 veker inne på Topp 10.

«I Feel Fine» oppstod frå det karakteristiske gitarriffet, skrive av Lennon medan dei var i studio for å spele inn «Eight Days a Week». Under innspelinga av songen hadde The Beatles fått meir erfaring med studioinnspelingar og «I Feel Fine» er eit av dei første døma på bruk av feedback som ein effekt i ein song, som artistar som Jimi Hendrix, The Kinks og The Who seinare skulle nytte mykje.

Songen startar med ein enkel, slått tone på McCartney sin bass som varer og varer før tonen til slutt vert omforma og forvrengd av feedback. Då McCartney slo tonen i studio bøygde Lennon seg med eit uhell inn mot forsterkaren og mikrofonen på gitaren hans fanga opp lyden og feedback oppstod. Beatles var forbausa over resultatet og bad produsent George Martin få lyden med på innspelinga..

I USA vart songen gjeve ut på Capitol-albumet Beatles '65. I Storbritannia vart songen gjeve ut på plata A Collection of Beatles Oldies, Past Masters Vol 1 og Beatles 1.

Medverkande
John Lennon – vokal, solo/rytmegitar
Paul McCartney – harmonivokal, bass
George Harrison – harmonivokal, solo/rytmegitar
Ringo Starr – trommer
Per Ian MacDonald

Salslister og salstrofé

The Beatles

Kjelder

Denne artikkelen bygger på «I Feel Fine» frå ,  den 5. oktober 2008. 
 oppgav desse kjeldene:
 
Turner, Steve. A Hard Day's Write: The Stories Behind Every Beatles' Song, Harper, New York: 1994, ISBN 0-06-095065-X

The Beatles-songar
Songar frå 1964
Singlar frå 1964
Singlar frå 1989
Songar på toppen av Billboard-lista
Nummer-ein-singlar i Australia
Nummer-ein-singlar i Storbritannia
Songar på toppen av VG-lista
Nummer-ein-singlar i Irland
Nummer-ein-singlar i Canada
Parlophone-singlar
Capitol Records-singlar
Columbia Records-singlar
Songar produserte av George Martin
Songar skrivne av Lennon–McCartney
Chet Atkins-songar
Sweethearts of the Rodeo-songar
Songar produserte av Steve Buckingham
José Feliciano-songar
Die Toten Hosen-songar
The Ventures-songar
Floyd Cramer-songar
I Should Have Known Better

«I Should Have Known Better» er ein song av John Lennon (kreditert til Lennon/McCartney) og opphavleg gjeven ut av The Beatles på albumet A Hard Day’s Night i 1964. Songen vart gjeven ut på singel i Europa og gjekk til topps på VG-lista i Noreg.

Skaping
I januar 1964, medan Beatles spelte tre veker på Olympia Theatre i Paris, vart The Beatles kjende med musikken til den amerikanske visesongaren Bob Dylan og fekk tak i albumet hans Freewheelin’ Bob Dylan. Den amerikanske journalisten Al Aronowitz introduserte dei for Dylan då Beatles vitja New York i februar 1964 og Dylan vart vidare ei stor inspirasjonskjelde for gruppa, særleg på Lennon. Ein av følgjene av dette var songen «I Should Have Known Better».Paul McCartney sa at Dylan sine songane hadde flotte tekstar og Lennon sa at Dylan inspirerte han til å skrive tekstar med meir meining. 

Ein orkester-versjon av songen dirigert av George Martin er på B-sida av den amerikanske utgåva av albumet. 

Songen vart spelt inn over to dagar 25. og 26. februar 1964 ved Abbey Road Studios. Mono- og stereoutgåvene har noko forskjellig munnspelintroar.

Songen vart først gjeve ut på albumet A Hard Day’s Night i Storbritannia den 10. juli 1964. Her vart han ikkje gjeve ut på singel før han kom som B-side på ei singelutgåve av «Yesterday» i 1976.. I USA vart songen gjeven ut 13. juli 1964 som B-sida til singelen «A Hard Day’s Night». I Europa vart songen gjeven ut på singel og gjekk mellom anna inn på listene i Vest-Tyskland og i Noreg.

Medverkande 
 John Lennon — vokal, akustisk rytmegitar, munnspel
 Paul McCartney — bassgitar
 George Harrison — 12-strengar sologitar
 Ringo Starr — trommer

Andre versjonar 
Songen vart spelt av The Beach Boys i 1965.

Kjelder 

 Denne artikkelen bygger på «I Should Have Known Better» frå , den 5. oktober 2008. 
  oppgav desse kjeldene:

Bakgrunnsstoff
 

Songar skrivne av Lennon–McCartney
The Beatles-songar
Songar frå 1964
Singlar frå 1964
The Beach Boys-songar
Songar produserte av George Martin
Songar på toppen av VG-lista
Singlar frå 1976
Phil Ochs-songar
She & Him-songar
Jan & Dean-songar
Roberta Flack-songar
Sly & Robbie-songar
Capitol Records-singlar
Holmsbu

Holmsbu er ein tettstad i Hurum i Asker kommune i Viken fylke. Staden har  og ligg ved Drammensfjorden på vestsida av Hurumlandet, ni kilometers køyring sørom Klokkarstua.

Her ligg Holmsbu kyrkje og Holmsbu Billedgalleri.

Sjå òg 
 Tettstader i Buskerud

Kjelder 

 SSB: «Tettsteder og sentrumssoner. 1. januar 2005. Buskerud»

Bakgrunnsstoff 
 Eldre fotografi frå Holmsbu på nettstaden til Nasjonalbiblioteket

Busetnader i Asker
Tettstader i Viken
Sætre i Buskerud

Sætre er ein tettstad i Asker kommune i Viken fylke. Staden hadde  og ligg ved Oslofjorden.

Her ligg Kongsdelene kyrkje.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Bakgrunnsstoff 
 Eldre fotografi frå Sætre på nettstaden til Nasjonalbiblioteket

Busetnader i Asker
Tettstader i Viken
Deutsche Tourenwagen Masters

Deutsche Tourenwagen Masters eller DTM er ein bilsportserie med base i Tyskland, men som vert køyrd på baner over heile Europa. Ein nyttar standardbilar, bilar med karosseri som gatebilar, men tilpassa for billaup. Ein køyrer med Audi A4 og Mercedes C-klasse. Tidlegare satsa og Opel på DTM, men utan større framgang drog dei seg ut etter 2005 sesongen. Den store tyske bilprodusenten BMW satsar på WTCC og formel 1 istaden.

Historie 
Deutsche Tourenwagen Masters har historie frå opprettinga av Deutsche Tourenwagen-Meisterschaft i 1984, der ein konkurrerte med FIA sine Gruppe A reglar. Reglane vart endra etterkvart for å tillate modifikasjonar. 

Ved den første sesongen var det nær berre tyske førarar, men med 1985 sesongen kom utlendingane og svenske Per Stureson vann meisterskapen med sin Volvo 240 Turbo. I 1988 deltok fire bilprodusentar, BMW, Ford, Mercedes-Benz og Opel. Berre Ford køyrde med turbomotorar og Klaus Ludwig kunne ta meisterskapssigeren tilbake til tyskland igjen.

I 1993 forlet ein Gruppe A reglane til fordel for ein meir liberal 2.5 liters serie kalla Klasse 1 og det første DTMlaupet i Storbritannia vart arrangert. I 1995 vart DTM halde i Italia, Finland, Storbritannia, Portugal og Frankrike, i tillegg til dei tyske laupa.

Etter å ha utvida horisonten mot utlandet, gjorde ein forsøk på å bli eit internasjonalt meisterskap som skulle ha namnet International Touring-Car Championship, Forkorta ITC. Ein søkte FIA om støtte til den nye serien. I bytte skulle FIA få kontroll over korleis serien vart halden. Ei stor del av inntektene skulle gå til FIA, med det resultatet at deltakarlaga klaga over at dei fekk mindre for å investere i serien, medan reiseutgiftene vart større med dei internasjonale rundane. FIA auka prisen for fjernsynsrettande, noko som gjorde at DTM forsvann frå skjermane over nesten heile Europa. 

Ein var heller ikkje heldig med valet av baner til å køyre på. Rundane ved Magny-Cours, Frankrike og spesielt Interlagos hadde for få tilskodarar. Bilfabrikantane stilte dessutan også spørsmål om kvifor dei køyrde i land der bilane deira ikkje vart selde. Til dømes vart ikkje Alfa Romeo seld i Brasil og Japan. Det siste gjaldt og for Opel. Begge bilfabrikantane trekte seg difor ut etter 1996 sesongen og med berre Mercedes attende, vart DTM-serien lagt på is.

DTM returnerte i 2000 med nye reglar og utan status som eit internasjonalt meisterskap. Initialane DTM står no for Deutsche Tourenwagen Masters. Dei fleste rundane går i Tyskland.

Vinnarar

Bakgrunnsstoff 

 DTM offisiell heimeside
 DTM nyhende frå TouringCarTimes
If I Fell

«If I Fell» er ein song av The Beatles som først kom ut på albumet deira A Hard Day’s Night frå 1964 og det amerikanske samlealbumet Something New.  Han er hovudsakleg skriven av John Lennon med hjelp frå Paul McCartney, og er kjend for ein uvanleg songstruktur. Innleiinga vert ikkje gjenteken seinare i songen, og dei forskjellige versa har ulik lengd. Det er ingen refreng eller mellomparti mellom versa. Songen er ein del av ein todelt harmoni sungen av Lennon og McCartney i lag gjennom ein enkelt mikrofon. 

Lennon spelte akustisk gitar og song, medan McCartney spelte bass og song, George Harrison spelte enkelte tonar på elektrisk gitar, medan Ringo Starr spelte trommer. 

Songen vart visstnok Kurt Cobain sin favoritt Beatles-song og han vart spelt av Nirvana kvar gong det var tekniske problem på konsertane deira. 

Songen vart gjeven ut i Storbritannia 4. desember 1963 med «Tell Me Why» som B-side. Songen vart òg gjeve ut som ein eigen singel i Noreg, og her gjekk han heilt til topps på VG-lista mot slutten av året og låg to veker på førsteplassen og til saman 11 veker på Topp 10. I USA vart songen gjeve ut som B-side til singelen «And I Love Her»

Medverkande
 John Lennon – solo- og korvokal, akustisk rytmegitar
 Paul McCartney – solovokal, bass
 George Harrison – 12-strengs-sologitar
 Ringo Starr – trommer
Personell per Ian MacDonald

Kjelder
Denne artikkelen bygger på «If I Fell» frå ,  den 5. oktober 2008. 
 oppgav desse kjeldene:

Bakgrunnsstoff 
Tekst

The Beatles-songar
Songar produserte av George Martin
Songar skrivne av Lennon–McCartney
Songar frå 1964
Singlar frå 1964
Capitol Records-singlar
Maroon 5-songar
Chet Atkins-songar
Peter & Gordon-songar
R. Stevie Moore-songar
Reba McEntire-songar
Roberta Flack-songar
Al Di Meola-songar
Songar på toppen av VG-lista
And I Love Her

«And I Love Her» er ein av The Beatles-songane frå albumet A Hard Day’s Night i 1964. Songen vart gjeven ut som singel av Capitol Records i USA den 20. juli 1964 og nådde 12. plass på Billboard-lista. 

Songen var ein av dei første balladane med ein tittel som startar midt i ein setning. Paul McCartney var nøgd med å ha kome på denne ideen. Det meste av songen er skrive av McCartney, medan John Lennon truleg skreiv mellompartiet. McCartney har sjølv hevda å ha skrive heile songen aleine.

Medverkande 
 Paul McCartney — Bassgitar og vokal
 John Lennon — Akustisk rytmegitar - Gibson J-160
 George Harrison — Akustisk sologitar - Ramirez og claves
 Ringo Starr — Bongotrommer
 George Martin — Produsent

Salslister

Andre versjonar 
Songen er spelt inn av fleire andre artistar, mellom anna 
 John Farnham på Anthology #2: The Classic Hits.
 Jack Jones i 1965 på There’s Love and There’s Love and There’s Love.
 Esther Phillips i 1965
 Bob Marley & The Wailers i 1965 på albumet The Wailing Wailers at Studio One.
 Rita Lee i 1970 på albumet Build Up. 
 Bobby Womack i 1972 på albumet Understanding. 
 Sarah Vaughan på albumet The Songs of the Beatles i 1981.
 Smokey Robinson & The Miracles på albumet Motown Meets the Beatles i 1995.
 Barry Manilow på albumet The Greatest Songs of the Sixties i 2006.

Kjelder 
 Denne artikkelen bygger på «And I Love Her» frå , den 5. oktober 2008. 
  oppgav desse kjeldene:

Popballadar
The Beatles-songar
Songar skrivne av Lennon–McCartney
Songar frå 1964
Singlar frå 1964
Capitol Records-singlar
Songar produserte av George Martin
Richard Marx-songar
The Detroit Emeralds-songar
Bobby Womack-songar
The Miracles-songar
Barry Manilow-songar
Cliff Richard-songar
Chet Atkins-songar
Jack Jones-songar
The Lettermen-songar
John Denver-songar
The Sandpipers-songar
José Feliciano-songar
Georgie Fame-songar
Ray Conniff-songar
Julio Iglesias-songar
Paul McCartney-songar
Neil Diamond-songar
Terry Callier-songar
Richard Marx-songar
Vince Gill-songar
Kurt Cobain-songar
Santo & Johnny-songar
Ferrante & Teicher-songar
Count Basie-songar
Herb Alpert-songar
Pat Metheny-songar
Al Di Meola-songar
Messier 15

Messier 15 (òg katalogisert NGC 7078) er ein kulehop som ligg rundt 40 000 lysår unna jorda i stjernebiletet Pegasus. Han var den første kulehopen som det blei identifisert ei planetarisk tåka i.

Bakgrunnsstoff

Kjelder 

Kulehopar
Pegasus
015
NGC-objekt
Rødberg

Rødberg er kommunesenteret i Nore og Uvdal kommune i Viken. Tettstaden har  og ligg ved Rødbergdammen i Numedalslågen.

Rødberg var endestasjon på den no nedlagde Numedalsbanen.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Bakgrunnsstoff 
 Eldre fotografi frå Rødberg på nettstaden til Nasjonalbiblioteket

Geografi i Nore og Uvdal
Tettstader i Viken
Kommunesenter i Viken
Ròte egg-tåka

Ròte egg-tåka eller Kalebasståka (teknisk namn: OH231.8+4.2) er ei protoplanetarisk tåka som ligg rundt 5000 lysår unna jorda i stjernebiletet Akterstamnen. 
Tåka er kring 1,4 lysår lang.

Førstnemnde namn kjem av at tåka inneheld mykje svovel som kan lukta som ròte egg på jorda. 
Kalebassnamnet viser til den uvanleg forma hennar.

Mykje av gassutstrøymingane som no er observerte ser ut til å stamma frå ein nyleg akselerasjon som skjedde for 800 år sidan. Astronomar trur at Ròte egg-tåka vil vera ei fult utvikla planetarisk tåka om 1000 år.

Gassen i Ròte egg-tåka strøymer utover med snøggleikar på opp mot 1,5 millionar kilometer i timen.

Kjelder 

Protoplanetariske tåker
Akterstamnen
Prestfoss

Prestfoss er ein tettstad og administrasjonssenter i Sigdal kommune i Viken. Staden har  og ligg ved Kråkefjorden, som er austre delen av innsjøen Soneren.

Her ligg Holmen kyrkje frå 1853.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Sigdal
Tettstader i Viken 
Kommunesenter i Viken
Lampeland

Lampeland er kommunesenteret i Flesberg kommune i Viken. Tettstaden har  og ligg ved Numedalslågen, 22 km nordom Kongsberg sentrum.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Flesberg
Tettstader i Viken
Kommunesenter i Viken
Svene

Svene er ein tettstad i Flesberg kommune i Viken. Staden har  og ligg ved Numedalslågen, fem kilometer sørom kommunesenteret Lampeland og 17 kilometer nordom Kongsberg.

Her ligg Svene kyrkje.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Bakgrunnsstoff 
 Eldre fotografi frå Svene på nettstaden til Nasjonalbiblioteket

Geografi i Flesberg
Tettstader i Viken
Kunsten å krige

Kunsten å krige er ei bok om militær taktikk og militær strategi skrive av den kinesiske offiseren Sūn Zǐ for over 2400 år sidan. Boka er blant verdas mest siterte bøker og inneheld korthogde læresetningar om korleis konfliktar kan vinnast på smidigaste måte, helst utan øydeleggingar eller vald.

Kjelder 
Zi, Sun: Krigføringens kunst. – Illustrert praktutg. Oslo, Damm, 2006. ISBN 978-82-04-12489-0

Fotnotar 

Kinesisk filosofi
Militærhistorie
Kinesisk litteratur
Veggli

Veggli er ein tettstad i Rollag kommune i Viken. Staden har  og ligg ved Numedalslågen, 66 km nordom Kongsberg sentrum.

 
Her ligg Veggli kyrkje.

Sjå òg 
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Rollag
Tettstader i Viken
Holodomor

Holodomor (ukrainsk Голодомор), er eit namn som har vorte bruka om ei stor hungersnaud i åra 1932-1933 i Ukraina og andre regionar i Sovjetunionen, særleg i Sør-Russland. Om offertala er det ulike meiningar, men det kan vere tale om fleire millionar. Ordet holodomor er samansett av det ukrainske ordet holod, som tyder 'hunger', og det gamle austslaviske ordet mor, som tyder 'død'. 

Om årsakene til Holodomor er det svært ulike oppfatningar. Særleg ein del ukrainske historikarar meiner at det dreidde seg om ei systematisk hungersnaud organisert av Stalin-regimet. Russiske historikarar seier derimot at hungersnauda var resultat av ein dårleg haust, og at problemet vart forsterka av tvangskollektiviseringa av landbruket og motstanden blant bøndene. Samtidig eksporterte Sovjetunionen korn. 

Nyare vestleg forsking tyder på at Holodomor kan forklarast av ei kjede av samanhengar der både den omsynslause tvangskollektiviseringa og ein dårleg haust er med. 

EU og USA er blant dei som har anerkjent hungersnauda som eit folkemord på ukrainarane. SN har derimot avvist dette.

Russland avviser termen folkemord om denne hungersnauda. Dei viser til at også menneske frå andre folkeslag enn ukrainarane var offer for sveltedøden under denne katastrofen. I somme russiske kretsar meiner dei Holodomor blir misbruka av visse kretsar i Ukraina for politiske formål.

Land som har anerkjent Holodomor som folkemord

Kjelder 

 Denne artikkelen bygger på «Holodomor» frå , den 5. oktober 2008.

Sjå òg 
 Hungersnauda i Bengal i 1943

Bakgrunnsstoff 
 Holodomor.org (ukrainsk og engelsk)
 Findings of the Commission on the Ukraine Famine, U.S. Commission on the Ukraine Famine, Report to Congress. Adopted by the Commission, 19. april, 1988  (engelsk)
 Joint declaration at the United Nations in connection with 70th anniversary of the Great Famine in Ukraine 1932-1933 (engelsk)

Ukrainsk historie
Sovjetisk historie
Folkemord
Hungersnauder
Hendingar i 1932
Hendingar i 1933
Kuban

Kuban (russisk Кубань, adygisk Псыж, Psyzj) er ei elv i Russland i Nord-Kaukasus. Ho renn gjennom Karatsjajevo-Tsjerkessia, Stavropol kraj, Krasnodar kraj og Adygia.

Kuban har ei lengd på 870 km og har kjelda si nær Elbrus i Kaukasus og munnar til slutt ut i Azovhavet. Elva har eit nedslagsfelt på  km². Nesten heile elva kan nyttast til skipsfart. Av byar langs Kuban finn ein Karatsjajevsk, Tsjerkessk, Nevinnomyssk, Armavir, Ust-Labinsk, Krasnodar og Temrjuk. Slavjansk-na-Kubani ligg faktisk ikkje ved Kuban, men ved elva Protoka.

Elva renn mellom anna gjennom Krasnordaskjoe-reservoaret. Det er bygd fleire vasskraftverk langs elva, som Kuban Kaskad, Zelentsjuskije, Kursjavskije, Barsutskovskije og Sengilejevskije GZS med ein total kapasitet på meir enn 620 MW.

Kjelder 

 Denne artikkelen bygger på «Кубань (река)» frå , den 5. oktober 2008. 

Elvar i Russland
Elvar i Adygeja
Elvar i Karatsjajevo-Tsjerkessia
Elvar i Krasnodar kraj
Elvar i Stavropol kraj
Afips

Afips (russisk Афипс) er ei elv i Russland i Nord-Kaukasus og ei av sideelvane til Kuban. Ho renn gjennom Krasnodar kraj og Adygeja. Ho har kjelda si ved fjellet Afpis (738 moh) og har ei lengd på 100 km.

Kjelder 

 Denne artikkelen bygger på «Афипс» frå , den 5. oktober 2008. 

Elvar i Russland
Elvar i Adygeja
Elvar i Krasnodar kraj
Belaja ved Kuban

Belaja (russisk Белая) er ei elv i Republikken Adygeja og Krasnodar kraj i Russland og ei av sideelvane til Kuban. Elva er 273 km lang og har eit nedslagsfelt på  km² km². Ho har utspring i Kaukasus. I den øvre delen er ho ei typisk fjellelv og renn gjennom djupe dalar, medan den nedre delen av elva renn sakte over lågtliggande område.

Dei største sideelvane hennar er Psjekha, Kurdzjips og Rufabgo.

Byane Majkop og Beloretsjensk ligg i Belaja. Det er bygd to vasskraftverk ved elva, Beloretsjenskoj og Majkopskoj med eit totalt potensial på 57,4 MW.

Kjelder 

 Denne artikkelen bygger på «Белая (приток Кубани)» frå , den 5. oktober 2008. 

Elvar i Russland
Elvar i Adygeja
Elvar i Krasnodar kraj
Åmot/Geithus

Åmot/Geithus er ein tettstad i Modum kommune i Viken. Staden har  og ligg ved Drammenselva, fire km sørvest for Vikersund sentrum.

Sjå òg 
 Geithus
 Åmot i Modum
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Modum
Tettstader i Viken
Swedish Touring Car Championship

Swedish Touring Car Championship (STCC) var ein svensk motorsportserie med standardbilar som vart arrangert frå 1996 til 2010. Det var inspirert av britiske BTCC og interessa som denne serien hadde blant svenske TV-sjåarar. Serien vart grunnlagt av Per-Gunnar «Peggen» Andersson.

Det har fleire gonger vore arrangert STCC-løp på norske baner, blant anna har Arctic Circle Raceway ved Storforshei i Nordland og Vålerbanen på Braskereidfoss i Hedmark vorte nytta fleire gonger. Den norske bilsportutøvaren Tommy Rustad vann STCC-meisterskapet i 2000.

STCC-meistrar

Bakgrunnsstoff 
 Swedish Touring Car Championship
 TouringCarTimes - Nyhende om STCC

 
Skipingar i 1996 
Nedleggingar i 2010
Oddevall/Sjåstad

Oddevall/Sjåstad er ein tettstad i Lier kommune i Viken. Staden har  og ligg elleve km nordom kommunesneteret Lierbyen, og sju km frå Sylling ved Tyrifjorden. Elva Glitra renn gjennom staden.

På Sjåstad ligg Sjåstad kyrkje.

Sjå òg 
 Oddevall i Lier
 Sjåstad i Lier
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Lier
Tettstader i Viken
Fagerliåsen/Poverudbyen

Fagerliåsen/Poverudbyen er ein tettstad i Lier kommune i Viken. Staden har  og ligg to km frå Sylling.

Sjå òg 
 Fagerliåsen
 Poverudbyen
 Tettstader i Buskerud

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Lier
Tettstader i Viken